Document ID: /roh_data/filtered/fineweb-2-filterrobots_roh.jsonl.gz/22037

Durant las ultimas quatter emnas ha la Rega repatrià 50 pazientas e pazients da quatter continents. Tranter auter da la Brasilia, Africa dal Sid, Kambodscha u Marseille. Passa in tozzel da quels sajan stads pazients da corona.
Sustegn da EDA per repatriaziun da St. Martin
Ils davos dis ed emnas han els sgulà blers pazients da Covid-19. Il repatriament per tals pazients è il mument fitg cumplitgà. Sco quel d'in um e d'ina dunna da l'insla Caribica St. Martin. Pir cun agid dal Departament federal d'affars exteriurs EDA era quai pussaivel da pudair survegnir las lubientschas da pudair repatriar las duas persunas. Era tar ils sgols sez stoppian ins resguardar dapli prescripziuns che uschiglio per impedir il privel d'infecziun da l'entira equipa.